Petrus Minuit
Petrus Minuit (Pieter Minuit, Pierre Minuit, Peter Minnewit, 1580—5 Augusti 1638) natus est in urbe Wesel, in hodierna Rhenania Septentrionali–Vestfalia Germaniae, tum parte Ducatus Clivis. Munus Directoris Novae Nederlandiae, coloniae Nederlandicae, ab anno 1626 ad annum 1633 sustinuit, ac Novam Sueciam, coloniam Suecicam, anno 1638 condidit. Secundum memoriam translaticiam, insulam Manhatam de Indis Americanis die 24 Maii 1626 bonis sexaginta guilder Nederlandicis valentibus emit, quae saeculo undevicensimo par $24, vel anno 2006 par $1,000 aestimata sunt.